Source: https://www.union.sk/rocne-zuctovanie-2017-informacie
Timestamp: 2019-07-19 11:03:02+00:00

Document:
Informácie o ročnom zúčtovaní 2017 | Union.sk
Informácie o ročnom zúčtovaní 2017
Ročné zúčtovanie pre rok 2017
Union zdravotná poisťovňa bude opäť vykonávať ročné zúčtovanie poistného za svojich poistencov za rok 2017. Tu nájdete všetky potrebné informácie.
Ako zaplatiť nedoplatok z ročného zúčtovania?
Nedoplatok z ročného zúčtovania poistného je potrebné uhradiť, ak jeho výška presahuje hodnotu 4,99 EUR na účet Union zdravotnej poisťovne nasledovne:
Číslo účtu v tvare IBAN: SK9081800000007000256534
Konštantný symbol (KS): 3558
Špecifický symbol (SS): 201799
Variabilný symbol (VS): číslo výkazu nedoplatkov
Pri výpočte ročného zúčtovania poistného sa použije:
14% sadzba poistného, resp. 7% sadzba poistného v prípade osôb so zdravotným postihnutím z príjmu zo samostatnej zárobkovej činnosti (§ 6 ZDP), z kapitálového príjmu (§ 7 ZDP) a ostatných príjmov (§ 8 ZDP);
10% sadzba poistného, resp. 5% sadzba poistného v prípade osôb so zdravotným postihnutím pri príjmoch z dividend za účtovné obdobie od 1.1.2011 do 31.12.2012;
14% sadzba poistného, ktorá platí aj pre osoby so zdravotným postihnutím pri príjmoch z dividend za účtovné obdobie od 1.1.2013 do 31.12.2016;
10% sadzba poistného, resp. 5% sadzba poistného v prípade osôb so zdravotným postihnutím pre príjem zo závislej činnosti (§ 5 ZDP) za zamestnávateľa;
4% sadzba poistného, resp. 2% sadzba poistného v prípade osôb so zdravotným postihnutím pre príjem zo závislej činnosti (§ 5 ZDP) za zamestnanca;
Pre ročné zúčtovanie poistného za rok 2017 platí minimálny vymeriavací základ, ktorý je vo výške 5.298,00 EUR (12*441,50 EUR), t.j. ide o sumu, ktorá je platná pre každého samoplatiteľa a každú samostatne zárobkovo činnú osobu (bez iného platiteľa poistného) aj v prípade dosiahnutia straty zo zárobkovej činnosti.
V súčte má mať každý samoplatiteľ a každá samostatne zárobkovo činná osoba (bez iného platiteľa poistného) zaplatených za rok 2017 741,72 EUR (12*61,81 EUR) resp. 370,80 EUR (12*30,90 EUR) v prípade osoby so zdravotným postihnutím;
Pre ročné zúčtovanie poistného od roku 2017 bol zachovaný maximálny vymeriavací základ iba pre príjem z dividend. Jeho hodnota je vo výške 52.980,00 EUR (12*4.415 EUR), t.j. ide o maximálnu sumu, z ktorej je možné v ročnom zúčtovaní poistného za rok 2017 vypočítať poistné. Pre ostatné typy príjmov neexistuje žiadny maximálny vymeriavací základ. Do výpočtu ročného zúčtovania poistného vstupujú príjmy v plnej výške.
lehota na oznámenie a preukázanie obdobia poistenia v cudzine potvrdením o zdravotnom poistení v cudzine
lehota na oznámenie zmeny adresy, čísla bankového účtu, platiteľa poistného
lehota na oznámenie výšky dividend vyplatených v roku 2017 za účtovné obdobie roku 2011, 2012, výšky dividend za účtovné obdobie roku 2017 vyplatených právnickou osobou so sídlom mimo územia SR a výšku vyplatených dividend platiteľom dividend, ktorý zanikol a zároveň ich nevykázal zdravotnej poisťovni.
povinnosť zdravotnej poisťovne vykonať ročné zúčtovanie poistného a zaslať platiteľom poistného písomné oznámenie o výsledku ročného zúčtovania poistného, ak je výsledkom ročného zúčtovania poistného preplatok. Ak výsledkom ročného zúčtovania poistného bude nedoplatok, zdravotná poisťovňa vydá výkaz nedoplatkov;
povinnosť zdravotnej poisťovne vykonať ročné zúčtovanie poistného tým platiteľom, ktorí mali predĺženú lehotu na podanie daňového priznania a zaslať im písomné oznámenie o výsledku ročného zúčtovania poistného, ak je výsledkom ročného zúčtovania poistného preplatok. Ak výsledkom ročného zúčtovania poistného bude nedoplatok, zdravotná poisťovňa vydá výkaz nedoplatkov;
15 dní od doručenia výsledku ročného zúčtovania poistného
lehota podľa § 19 ods. 12 zákona na možnosť podania nesúhlasného stanoviska uvedeného v oznámení alebo podania námietok voči výsledku uvedenom vo výkaze nedoplatkov;
45 dní od uplynutia lehoty na podanie námietky/nesúhlasného stanoviska
lehota na úhradu nedoplatku z ročného zúčtovania poistného platiteľom poistného a zároveň povinnosť zdravotnej poisťovne na úhradu preplatku z ročného zúčtovania poistného platiteľom poistného.
Poznámka: v prípade ak výsledok ročného zúčtovania nedosiahne výšku najmenej 5 EUR, povinnosť odviesť nedoplatok alebo preplatok nevzniká;
Príjmy, ktoré nie sú predmetom výpočtu
a) príjmy z dohôd o brigádnickej práci študentov, z dohôd o vykonaní práce alebo z dohôd o pracovnej činnosti starobných, invalidných alebo výsluhových dôchodcov,
b) príjmy policajtov a vojakov z odchodného, výsluhového príspevku alebo rekreačnej starostlivosti
c) príjmy, z ktorých sa daň vyberá zrážkou
d) príjmy, ktoré nie sú predmetom dane alebo sú od dane oslobodené
Príjmy, ktoré sú predmetom výpočtu
a) príjmy zo závislej činnosti zdaňované podľa § 5 zákona o dani z príjmov (okrem výnimiek stanovených zákonom, napr. príjem z dohody o brigádnickej práci študentov.....);
b) príjmy z podnikania a inej samostatnej zárobkovej činnosti zdaňované podľa § 6 ods. 1 a 2 zákona o dani z príjmov (okrem príjmov z výkonu činnosti osobného asistenta);
c) kapitálové príjmy zdaňované podľa § 7 ods. 1 písm. c), f) a h) a ods. 2 a 3 zákona o dani z príjmov (napr. úroky, výhry a iné výnosy z vkladov na vkladných knižkách, úroky a iné výnosy z poskytnutých úverov a pôžičiek);
d) ostatné príjmy zdaňované podľa § 8 zákona o dani z príjmov (napr. príjmy z predaja hnuteľných vecí, príjmy z prevodu vlastníctva nehnuteľností, výhry v lotériách a iných podobných hrách a výhry z reklamných súťaží a žrebovaní);
e) príjmy z dividend dosiahnuté zo zisku za účtovné obdobie od roka 2011 vyplatené v roku 2017 (aj napriek tomu, že nepodliehajú zdaneniu)
Zmena platiteľa poistného – nesplnenie oznamovacej povinnosti
Ak zdravotná poisťovňa neeviduje u poistenca platnú kategóriu, t.j. neeviduje žiadneho zamestnávateľa, informáciu o tom, že ide o poistenca štátu alebo že poistenec vykonáva samostatnú zárobkovú činnosť a zároveň sa v zdravotnej poisťovni neprihlásil ako dobrovoľne nezamestnaná osoba tzv. samoplatiteľ stáva sa na účely ročného zúčtovania poistného za rok 2017 samoplatiteľom. V rámci vykonania ročného zúčtovania mu zdravotná poisťovňa poistné vyčísli z minimálneho vymeriavacieho základu samoplatiteľa, t.j. zo sumy 441,50 Eur/mesiac 14%-nou (resp. 7%-nou) sadzbou poistného.
Ak osoba nie je poistencom zdravotnej poisťovne, ktorá vykonala ročné zúčtovanie poistného, oznámenie alebo výkaz nedoplatkov sa zasiela priamo osobe podľa § 19 ods. 14 zákona, podľa ktorého ak zamestnávateľ zanikol bez právneho nástupcu alebo ak poistenec nie je v čase vykonania ročného zúčtovania zamestnancom ani u jedného z posledných zamestnávateľov, je nedoplatok za zamestnanca povinný odviesť priamo poistenec.
Ročné zúčtovanie poistného je upravené v § 19 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (ďalej len „zákon“) a zároveň vo vyhláške MZ SR č. 159/2018 Z. z. o podrobnostiach o vykazovaní preddavkov na poistné na verejné zdravotné poistenie, o platení preddavkov na poistné na verejné zdravotné poistenie a nedoplatkov, o ročnom zúčtovaní poistného a povinnostiach pri ročnom zúčtovaní poistného a o vzore ročného zúčtovania poistného na verejné zdravotné poistenie (ďalej iba „vyhláška“).
Osoby, za ktoré musí zdravotná poisťovňa vykonávať ročné zúčtovanie poistného za rok 2017
Ročné zúčtovanie vykonáva tá zdravotná poisťovňa, v ktorej bol poistenec poistený v čase od 01.01.2017 do 31.12.2017.
Zdravotná poisťovňa je povinná vykonať ročné zúčtovanie poistného za svojho poistenca, a ak mal zamestnávateľa, aj za tohto zamestnávateľa.
Ročné zúčtovanie vypočíta najmä:
každej samostatne zárobkovo činnej osobe
každému zamestnancovi, ktorému v ročnom zúčtovaní vznikne preplatok alebo nedoplatok v dôsledku odpočítateľnej položky
každému poistencovi, ktorý mal príjem z kapitálových a/alebo ostatných príjmov a/alebo príjem z dividend
každému poistencovi, ktorý sa v rozhodujúcom období stal osobou so zdravotným postihnutím
každému poistencovi, u ktorého je predpoklad, že výsledkom ročného zúčtovania bude preplatok alebo nedoplatok

References: § 19
 § 5
 § 6
 § 7
 § 8
 § 19
 § 19